Man se dood nog 'n raaisel | Netwerk24
Deur Tamsyn Jantjies 08 Julie 2019 06:00
'n Man (21) van Macassar se lyk is die afgelope naweek in 'n kanaal gevind.
Die man, wat glo verstandelik gestremd was, se lewelose liggaam is Saterdag 29 Julie omstreeks 13:00 daar opgemerk.
"Volgens inligting het die oorledene se tannie hom Vrydag ná 20:00 gebel en gevra wanneer hy huis toe sou kom. Hy het gesê hy is op pad. Hy het glo Donderdag nuwe medikasie begin gebruik en volgens sy dokter sou dit nie onmiddellik effektief wees nie, maar wel 'n dag of wat later," sê 'n woordvoerder van die Macassar-polisie. Dit is egter nog onduidelik hoe die man dood is.
Volgens die woordvoerder het die man in 'n klein plas water gelê toe hy gevind is. Die polisie wag nog dat die nadoodse ondersoek voltooi word.